b'\n_START_ARTICLE_\nIzabela I. Kastiljska\n_START_PARAGRAPH_\nIzabela I. Kastiljska (\xc5\xa1panjolski: Isabel I de Castilla) ili Izabela Katoli\xc4\x8dka ro\xc4\x91ena je 22. travnja 1451. u mjestu po imenu Madrigal de las Altas Torres, a umrla je 26. studenog 1504. u Medini del Campo. Bila je kraljica Kastilije i Leona. Ona i njen suprug, Ferdinand II. od Aragona, bili su jo\xc5\xa1 i poznati kao Katoli\xc4\x8dki kraljevi, jer su predvodili Rekonkvistu u borbi protiv Maura i izborili kona\xc4\x8dnu pobjedu nad njima protjerav\xc5\xa1i ih s Pirinejskog poluotoka 1492. godine._NEWLINE_Bila je k\xc4\x87i Ivana II. od Kastilije i njegove druge \xc5\xbeene, Izabele od Portugala, kao i sestra prethodnog prijestolonasljednika, Henrika IV.'